open-index/open-wikipedia-markdown huggingface dataset:
Bjørnar Olaisen

**Bjørnar Olaisen** (født 9. april 1943 på Lovund) er norsk rettsmedisiner og professor emeritus ved Universitetet i Oslo.

Han var ved Rettsmedisinsk institutt fra 1971 til 1997. Han ble dr.med. i 1976, og fra1982 var han professor ved instituttet. I 1982 mottok han Jahreprisen for yngre forskere. Han var i to perioder valgt president for European Society for Forensic Genetics, den internasjonale foreningen for rettsgenetikk. Han overtok som instituttets bestyrer i 1991 etter Jon Lundevall (1919–1991) og ble samtidig leder av Instituttgruppe for laboratoriemedisin ved Rikshospitalet. Han arbeidet der til i 1997, da han flyttet tilbake til heimplassen Lovund og startet næringsvirksomhet. Han var knyttet til instituttet som professor II til 2003.  

Han var også med i Den rettsmedisinske kommisjon som han også var leder for etter Jon Lundevall, Og han fortsatte som leder i kommisjonen til i 2006..
## Priser
* Anders Jahres medisinske pris 1982 for studier av genetiske markører i serumproteiner
## Referanser
Ressursøkonomi

**Ressursøkonomi** er en gren innen samfunnsøkonomi som omhandler studiet av hvordan samfunnet allokerer beholdninger av knappe naturressurser som fisk, skog, ferskvann, olje og andre naturlig forekommende naturressurser. Det skilles mellom fornybare ressurser og ikke-fornybare ressurser. For at en ressurs skal være fornybar, må den vokse eller fornye seg i et tempo som er relevant for menneskelig aktivitet. Et sentralt spørsmål innen ressursøkonomi er å finne en optimal utvinningstakt av naturressurser.

## Referanser


## Eksterne lenker

### Foreninger
* Association of Environmental and Resource Economists (AERE)
* European Association of Environmental and Resource Economists (EAERE)

### Tidsskrift
* Annual Review of Resource Economics
* Environmental and Resource Economics
* Journal of Agricultural and Resource Economics
* Resource and Energy Economics
Paul Sæthrang

**Paul Sæthrang** (født 19. juli 1918 på Rjukan, død 5. august 1994) var en norsk fotballspiller. Han representerte Skeid og ble norgesmester for klubben i 1947 etter å ha scoret mot Viking i finalen. Han var dessuten tapende finalist i 1939, 1940 og 1949.

Sæthrang debuterte på det norske landslaget i 1938 og spilte totalt fire landskamper. Han scoret fire mål, deriblant hat-trick mot Finland i 1947.

Sønnen Pål ble også norgesmester for Skeid og landslagsspiller.

## Referanser




## Eksterne lenker
*
Robert de Sorbon

**Robert de Sorbon** (født 9. oktober 1201 i Sorbon i Frankrike, død 15. august 1274 i Paris) var en fransk teolog og katolsk prest som grunnla collège de Sorbonne, som gav universitetet i Paris sitt uformelle navn Sorbonne.

## Liv og virke
### Bakgrunn
Robert de Sorbon kom fra en fattig familie i Ardennene, sluttet seg til den geistlige stand og studerte i Reims og Paris. 

### I kongens nærhet, skolegrunnlegger
Han ble lagt merke til ved sin fromhet, og dette trekket var en viktig grunn til at hertugen av Artois og kong Ludvig IX av Frankrike ble hans beskyttere. Omkring 1251 ble han kannik i Cambrai. Kort etter fikk han kannikembede i Paris.

Omkring år 1253 begynte han å undervise. I 1257 åpnet han *Maison de Sorbonne* på Montagne Sainte-Geneviève i Paris som et lærested som skulle utdanne et tyvetalls fattige studenter i teologi. Kongen gav lærestedet økonomisk støtte, og pave Alexander IV godkjente det i 1259. Med tiden vokste lærestedet til et større sentrum for utdannelse, og ble spiren til det som senere ble kalt Universitetet i Paris. Robert de Sorbon var dets kansler, og underviste og preket der fra 1258 og frem til sin død i 1274.

I 1258 ble han kongens skriftefar, og ble også en av hans nærmeste rådgivere. Han var venn av Jean de Joinville, skjønt de to konkurrerte med hverandsre om kongens gunst. Kongen skjenket han i 1258 og 1263 ytterligere to hus, som han innrettet som kollegier for filosofi og andre humanistiske fag. 

I 1266 ble han utnevt til erkediakon i Laon.

Biblioteket ved Universitetet i Reims, som åpnet i 2006, er oppkalt etter Robert de Sorbon.

## Litteratur
* A. L. Gabriel: *The Paris Studium: Robert of Sorbonne and His Legacy*, 1992
*Robert de Sorbonne. "Statutes for a College", in *The Portable Medieval Reader* editedy by James Bruce Ross and Mary Martin McLaughlin. ISBN 978-0-14-015046-9
Arbeidsmarkedsøkonomi

**Arbeidsmarkedsøkonomi** er en gren innen samfunnsøkonomi som omhandler studiet av arbeidsmarkedet. Faget bygger både på makroøkonomi og mikroøkonomi. I makro behandles sammenhengen mellom arbeidsløshet og lønnsnivå, og hvordan lønnsnivået dannes. En studerer også forskjeller i arbeidsledighet og sysselsetting mellom land. I mikro forsøker en å forklare aktørenes atferd og tilpasning i arbeidsmarkedet, og hvordan summen av aktørenes atferd skaper en markedsløsning. 

## Litteratur
*

## Eksterne lenker

### Foreninger
* The European Association of Labour Economists
* The Society of Labor Economists

### Tidsskrift
* Labor Economics
* Labour Economics
Filosofiåret 1870

**Filosofiåret 1870** er en oversikt over hendelser, utgivelser og personer med tilknytning til filosofi i 1870.

## Hendelser

## Publiseringer

## Fødsler

|-
|Februar ||7. || Alexander Pfänder ||  || filosof ||align=center|  ||align=center|1941 ||

|April || 7. || Gustav Landauer ||  || filosof og revolusjonær ||align=center|49 ||align=center| || 
|-
|rowspan=4|Mai ||6. || Pere Coromines i Montanya ||  || forfatter, filosof og politiker ||align=center|  ||align=center|1939 ||
|-
|19. || Nishida Kitarō ||  || filosof ||align=center|  ||align=center|1945 ||
|-
|24. || Jan Smuts ||  || statsmann, militær leder og filosof ||align=center|  ||align=center|1950 ||
|-
|31. || Eugenio Rignano ||  || filosof ||align=center|  ||align=center|1930 ||

|Juni ||18. || Édouard Le Roy ||  || filosof og teolog ||align=center|  ||align=center|1954 ||
|-
|August ||31. || Maria Montessori ||  || lege, pedagog, filosof og filantrop ||align=center|  ||align=center|1952 ||

|September ||6. || Élie Halévy ||  || historiker og filosof ||align=center|  ||align=center|1937 ||
|-
|Oktober ||21. || Antioco Zucca ||  || filosof ||align=center|  ||align=center|1960 ||
|}
## Dødsfall

|-
|Januar || 21. || Aleksandr Herzen ||  || filosof, forfatter og publisist ||align=center|57 ||align=center|1812 || 

|April ||16. || Tullio Dandolo ||  || forfatter, historiker og filosof ||align=center|  ||align=center|1801 ||
|}

Gustav Landauer 189x.png|Gustav Landauer(1870–1919)
Casas-PereCorominesMontanya-4696.jpg|Pere Coromines(1870–1939)
Portrait-of-Kitaro-Nishida.png|Nishida Kitarō(1870–1945)
JanSmutsFM.png|Jan Smuts(1870–1950)
Maria Montessori1913.jpg|Maria Montessori(1870–1952)
ElieHalevy.jpg|Élie Halévy(1870–1937)
Alexander Herzen.jpg|Aleksandr Herzen(1812–1870)


## Referanser
Alfthan Juel

**Alfthan Vogt Brocklesby Juel** (født 27. september 1857 på Tangen, død 24. februar 1937 i Drammen) var en norsk overrettssakfører, genealog og museumsmann, som stiftet Drammens Museum i 1908.

Han var sønn av trelasthandler Iver Albert Juel. Blant hans faddere ved dåpen var John Collett Falsen og Christian Selmer, og han var oppkalt etter tre av farens ungdomsvenner fra handelsakademiet i Hamburg. Han ble cand.jur. i 1881 og var edsvoren fullmektig hos sorenskriveren på Ringerike, Axel Nicolai Rosenkrantz Segelcke. Fra 1883 var han overrettssakfører (advokat) i Drammen. Han var forretningsfører for Drammens overformynderi 1884–1919 og en periode konstituert som overformynder. Han var forstander for kjøpmann Peder Sebergs legat 1894–1930, formann i Drammens lignings- og overligningskommisjon og medlem av Drammens Privatbanks representantskap. Han stiftet Drammens Museum sammen med Tord Pedersen og testamenterte mye av sin formue til dette. Han var også styreleder for Drammens Museum i 20 år.

Han var også en interessert genealog og personalhistoriker, og utgav flere slekts- og personalhistoriske arbeider. Han etterlot seg også mange utkast til stamtavler over Drammensfamilier, som tilhører Drammens Museum. Han var styremedlem i den norske avdeling av Samfundet for Dansk-Norsk Genealogi og Personalhistorie fra 1920.

Han ble gift i 1886 med Helen Heyerdahl.

Det henger et maleri av ham på Drammens Museum. Han samlet materiale, møbler mm. fra sin egen slektshistorie og testamenterte dette til Drammens Museum.

## Publikasjoner
* *Familiene Kiøsterud, Simers, Omsted, Muus og Lyche*, 1926
* *Drammensfamilien [[Smith (slekt fra Drammen)|Smith]]*, Trondheim 1934
* Einar Juel og Elisa Tandberg: *Familien Juel fra Skoger og Drammen med enkelte kognater; efter optegnelser av avdøde A. Juel*. Oslo 1937. 146 s.

## Referanser


## Litteratur
* *Studenterne fra 1875*, s. 62
* *Drammens Tidende* nr. 168, 1927
* Nekrolog, *Drammens Tidende*, 25. februar 1937
Espelund

**Espelund** er ei øy i Færder kommune i Vestfold. Den befinner seg nord i kommunen, like vest for Masseløy. Espelund har et areal på om lag 75 dekar. Øyas høyeste punkt er 21 meter over havet.

På Espelund er det ei gravrøys fra bronsealderen/jernalderen som har status som freda kulturminne.

## Referanser
Knøtshula

**Knøtshula** er ei hule ved Årøysund på Nøtterøy i Færder kommune. Den befinner seg om lag 600 meter vestnordvest for Middelborg.

Hula ble benytta i steinalderen, og den har derfor status som kulturminne. Det er imidlertid ikke funnet noen gjenstander eller kulturlag fra forhistorien, og vernestatusen er følgelig uavklart.

## Referanser


## Eksterne lenker
*
Filosofiåret 1871

**Filosofiåret 1871** er en oversikt over hendelser, utgivelser og personer med tilknytning til filosofi i 1871.

## Hendelser

## Publiseringer

## Fødsler

|-
|Januar ||5. || Federigo Enriques ||  || matematiker, vitenskapshistoriker og filosof ||align=center| ||align=center|1946 ||

|rowspan=2|Februar ||6. || Hermann Alois Mayer ||  || forretningsmann, helseforsker, oppfinner,filosof og forfatter  ||align=center| ||align=center|fl. til 1930 ||

|22. || John Langalibalele Dube ||  || politiker, filosof og poet ||align=center| ||align=center|1946 ||
|-
|Mars ||5. || Rosa Luxemburg ||  || revolusjonær filosof, samfunnsøkonom,politiker, forfatter og redaktør ||align=center|47  ||align=center|1919 || 

|rowspan=3|Mai ||4. || Salomo Friedlaender ||  || filosof og forfatter ||align=center| ||align=center|1946 ||

|19. || Walter Russell ||  || filosof ||align=center| ||align=center|1963 ||

|31. || Giuseppe Rensi ||  || filosof og advokat ||align=center| ||align=center|1941 ||
|-
|Juni ||16. || Sergej Bulgakov ||  || filosof, teolog og forfatter ||align=center| ||align=center|1944 ||

|rowspan=2|Juli ||22. || Ernesto Dalgas ||  || forfatter og filosof ||align=center| ||align=center|1899 ||

|27. || Ernst Zermelo ||  || matematiker og filosof ||align=center| ||align=center|1953 ||
|-
|September||22. || Herman Harris Aall ||  || jurist og rettsfilosof;med i Nasjonal Samling før ogunder det meste av okkupasjonstiden ||align=center|86 ||align=center|1957 || 

|Oktober ||30. || Paul Valéry ||  ||  filosof, essayist, forfatter og lyriker ||align=center|73 ||align=center|1945 ||
|-
| || ||Walther Arnsperger  ||  || filosof ||align=center| ||align=center|1902 ||
|}

## Dødsfall

|-
|Januar||25. || Joseph Hillebrand ||  || filosof ||align=center| ||align=center|1788 ||

|April ||12. || Pierre Henri Leroux ||  || økonom, filosof og politiker ||align=center| ||align=center|1797 ||
|-
|Oktober||18. || Charles Babbage ||  || matematiker, filosof og oppfinner ||align=center|79 ||align=center|1791 || 
|}


Charles Babbage 1860.jpg|Charles Babbage(1791–1871)
Ernesto Dalgas 1892 by Kirstine Lund.jpg|Ernesto Dalgas(1871–1899)
Rosa Luxemburg.jpg|Rosa Luxemburg(1871–1919)
Hermann A Mayer 2.JPG|Hermann Alois Mayer(1871–fl. til )
Nesterov Florensky Bulgakov.jpg|Sergej Bulgakov(1871–1944 til høyre)
Choumoff - Paul Valéry.jpg|Paul Valéry(1871–1945)
Federigo Enriques.jpg|Federigo Enriques(1871–1946)
Ernst Zermelo.jpeg|Ernst Zermelo(1871–1953)
HermanAall.jpg|Herman Harris Aall(1871–1957)


## Referanser
Sjølyst (Nøtterøy)

**Sjølyst** er et sted nordøst på Nøtterøy i Færder kommune i Vestfold. Det befinner seg ved kysten øst for Smidsrød. Stedet var opprinnelg en gård.

På Sjølyst er det en haug/groplokalitet med uviss datering som har status som arkeologisk kulturminne.

## Referanser
Ravneberget (Færder)

**Ravneberget** er en ås og det høyeste punktet på øya Midtre Bolærne i Færder kommune i Vestfold. Det befinner seg vest på øya og har en høyde på 39 meter over havet.

På Ravneberget er det ei gravrøys fra bronsealderen/jernalderen som har status som freda kulturminne.

## Referanser
Hovland (Nøtterøy)

**Hovland** er et sted på Nøtterøy i Færder kommune Vestfold. Det befinner seg sentralt på øya, sør for Stangeby og vest for Meum. Gjennom Hovland går Hovlandveien, som binder sammen Stangeby i nord med Brattås i sør.

Navnet *Hovland* kommer av gammelnorsk *Hofland*, hvor *hov* betyr «tempel». Det var altså opprinnelig en gård som var eid av et tempel.

Øst på Hovland er det ei gravrøys fra bronsealderen/jernalderen som har status som freda kulturminne.

## Referanser
Sognekommune

**Sognekommune** var et underkommunal administrativt nivå i Norge fra 1837 til kommunestyrevalget 1947, opphevet ved lov av 15. desember 1950. Den var basert på kirkesognene som geografisk enhet. De enkelte kommunene kunne opprette sognekommuner og delegere oppgaver til dem. De endringene i kommunestruktur i Norge som skjedde fra 1838 til 1930, skjedde hovedsakelig ved at større kommuner ble delt opp i samsvar med grensene for sognekommunene.

Det første resultat av Schei-komiteens arbeid var forslaget i 1946 om å fjerne enheten sognekommune.

## Referanser
Understøttelsesselskabet for Husarme

**Understøttelsesselskabet for Husarme** var en forening stiftet i 1838 i Christiania som arbeidet for å «lindre sådanne verdige trengendes nød hvis oppdragelse og sosiale forhold gjør at de vanskelig kan motta understøttelse». Styremedlemmene bestod for det meste av representanter for byens borgerfruer. Fra 1949 ble det en offentlig stiftelse.

## Referanser
Lise-May Spissøy

**Lise-May Spissøy** (født 1967) er en norsk journalist og programleder i NRK.

For NRK Hordaland var hun leder for morgensendingene på radio, nyhetsoppleser i *[[Vestlandsrevyen]]* og etter hvert også med på *[[Norge i dag]]*, en daglig nyhetskavalkade. Hun var også bidragsyter og vert for *[[Norge Rundt]]*. I februar 1999 ble hun programleder for ti nye episoder av *[[Syng med oss]]* som hadde vært ute av sendeskjemaet siden 1992. Sammen med Kristin Ytre-Arne fortsatte hun sommerlige nyhetskavalkader i 1999, mens Spissøy i 2000 var inne med et matprogram på radio. Med Rebecca Nedregotten Strand laget hun i 2013 *[[Nasjonal vedkveld]]* og *[[Nasjonal strikkekveld]]*, sendt på NRK2 utover kvelden samt på engelsk nett-TV. *Nasjonal strikkekveld* vant den internasjonale prisen Prix CIRCOM 2014 for mest originale program.

## Referanser


## Eksterne lenker
* *[https://tv.nrk.no/serie/nasjonal-vedkveld Nasjonal vedkveld]* hos NRK
* *[https://tv.nrk.no/serie/nasjonal-strikkekveld Nasjonal strikkekveld]* hos NRK
Rebecca Nedregotten Strand

**Rebecca Nedregotten Strand** (født 1980) er en norsk journalist, programleder og kulturminneforvalter. Hun var ansatt i NRK fra 2005 til 2017 og har siden 2021 vært ansatt i en prosjektstilling i reklamebyrået Apriil. Hun jobber samtidig med en doktorgrad ved avdelingen for mediefag ved Høgskolen i Volda.

## Liv og virke
Strand er opprinnelig fra Ulsteinvik. I 2005 ble hun ansatt i NRK Hordalands kulturavdeling. Hun laget reportasjer for *[[Norge Rundt]]* og dokumentarprogrammene *Kva er det med [[Flø]]?* (vist i 2011) og *Mi affære med [[Cliff Richard]]*, og deltok i produksjonen av *[[Norsk attraksjon]]* med Linda Eide. Strand var også programleder for en episode i serien *[[Åpen himmel]]*; episoden hun laget dreide seg om å gå pilegrimsferd til Santiago de Compostela.

I 2012 utga hun ei bok om Sunnmøre.

Året etter, 2013, ble hun kjent som programleder for NRKs minutt for minutt-programmer *[[Nasjonal Vedkveld]]* og *[[Nasjonal Strikkekveld]]*, der Lise-May Spissøy var produsenten. I forbindelse med Grunnlovsjubileet i Norge i 2014 ledet hun NRK-sendingen *[[1814 på 24 timer minutt for minutt]]*. I april 2017 ledet hun NRK-sendingen *[[Reinflytting minutt for minutt]]* sammen med kollegæn Ronald Pulk.

Etter å ha vært programleder på sekvensen fra strekningen Eidsvoll–Voss for NRK-produksjonen *[[Sommertoget]]* sommeren 2017, og serien *[[Kari-Anne på Røst (TV-serie)|Kari-Anne på Røst]]* (2017–2018) sluttet hun i NRK for å tiltre som informasjonssjef for Dovrefjell nasjonalpark. Den nye jobben var en prosjektstilling med arbeidsplass på Hjerkinn. Jobbskiftet fant sted like etter at hun hadde tatt en mastergrad i kulturminneforvaltning.  I 2021 er hun doktorgradsstudent i informasjonsvitenskap og media ved Universitetet i Bergen.

## Familie
Hun er søster av popsangeren Sylvia Strand, som representerte Kypros i Eurovision Song Contest 2010 og fikk femteplass.
## Utgivelser
* 
*

## Referanser


## Eksterne lenker
*
Filosofiåret 1872

**Filosofiåret 1872** er en oversikt over hendelser, utgivelser og personer med tilknytning til filosofi i 1872.

## Hendelser

## Publiseringer

## Fødsler
*14. januar 1866 eller 1872 – Georgij Ivanovitsj Gurdjieff, gresk-armensk mystiker, religiøs lærer og guru (død 1949)
*8. februar – Theodor Lessing, tysk filosof (død 1933)
*25. april – Gioele Solari, italiensk filosof og jurist (død 1952)
*18. mai – Bertrand Russell, britisk (walisisk) matematiker, filosof og logiker og pasifist (død 1970)
*15. august - Sri Aurobindo, indisk frihetskjemper, filosof, mystiker, yogi og guru (død 1950)
*21. august - Piero Martinetti, italiensk filosof (død 1943)
*10. desember - Ludwig Klages, tysk filosof (død 1956)

## Dødsfall
*24. januar - Friedrich Adolf Trendelenburg, tysk filosof (født 1802)
*10. mars - Giuseppe Mazzini, italiensk politiker, revolusjonær og filosof (født 1805)
*2. september – N.F.S. Grundtvig, dansk forfatter, filosof, historiker, prest og politiker (født 1783)
*13. september - Ludwig Feuerbach, tysk filosof (født 1804)
*2. oktober - Francis Lieber, tyskamerikansk jurist, publisist, politisk filosof (født 1800)


Fil:Georges Gurdjieff.JPG|Georgij Ivanovitsj Gurdjieff1872-1949
Fil:Nicola Perscheid - Theodor Lessing nach 1925.jpg|Theodor Lessing1872-1933
Fil:Bertrand Russell transparent bg.png|Bertrand Russell1872-1970
Fil:Sri aurobindo.jpg|Sri Aurobindo1872-1950
Fil:Kosmiker.jpg|Karl Wolfskehl, Alfred Schuler, **[[Ludwig Klages]]**1872-1956, Stefan George, Albert Verwey
Fil:Trendelenburg.jpg|Friedrich Adolf Trendelenburg1802-1872
Fil:Giuseppe Mazzini.jpg|Giuseppe Mazzini1805-1872
Fil:N-f-s-grundtvig-portræt.jpg|N.F.S. Grundtvig1783-1872
Fil:Feuerbach Ludwig.jpg|Ludwig Feuerbach1804-1872
Fil:Francis Lieber - Brady-Handy.jpg1800-1872


## Referanser
Filosofiåret 1880

**Filosofiåret 1880** er en oversikt over hendelser, utgivelser og personer med tilknytning til filosofi i 1880.

## Hendelser

## Publiseringer

## Fødsler

## Dødsfall


Arnold Ruge Schriftsteller.jpg|Arnold Ruge(1802–1880)
OttoWeiningerspring1903.jpg|Otto Weininger(1880–1903)
Arthur Trebitsch.jpg|Arthur Trebitsch(1880–1927)
Bundesarchiv Bild 183-R06610, Oswald Spengler.jpg|Oswald Spengler(1880–1936)
Robert_Musil_1900.jpg|Robert Musil(1880–1942)
Hermann von Keyserling (1880-1946) portrait.jpg|Hermann Graf Keyserling(1880–1946)
FrierdigerRebbePassportPic.jpg|Josef Isak Schneersohn(1880–1950)


## Referanser
Lavinia Warren

**Mercy Lavinia Warren Bump** (1841–1919) var en  amerikansk sirkusartist. Hun var dverg. Hun var  gift med Charles Sherwood Stratton («General Tom Thumb») og stjerneattraksjon i Barnum's American Museum i New York City. De turnerte over hele verden og ble svært rike og berømte. Da Stratton døde i 1883, giftet Warren seg senere med Telle Primo Magri, en italiensk dverg og sirkusartist. Warren døde barnløs i Massachusetts i 1919.

På et museum i Middleborough, Massachusetts finnes en samling etter Lavinia Warren og hennes mann.

## Referanser


## Eksterne lenker
* 
*
VSO-språk

**VSO-språk**, eller **Verb-Subjekt-Objekt-språk**, er innenfor språktypologi benevnelsen på en gruppe språk som i nøytrale setninger har verb, subjekt og objekt i nettopp denne rekkefølgen. «*Spiser jeg fisk?*» er et eksempel på en norsk VSO-setning. VSO er den tredje vanligste ordrekkefølgen blant verdens språk, etter SOV (som på hindi og japansk) og SOV-språk, Subjekt–Objekt–Verb (som på engelsk og mandarin-kinesisk).

Eksempler på VSO-språk er det austronesiske språket tagalog og de keltiske språkene, liksom irsk, skotsk gælisk og bretonsk.

Mange språk, som gresk, har relativt fri ordstilling, der VSO er en av mange mulige rekkefølger. Andre språk, som spansk og rumensk, tillater ganske fri subjekt-verb-inversjon. Den mest grunnleggende, vanlige og umerkede formen på disse språkene er imidlertid SVO, således er de klassifisert som SVO-språk.

## Referanser
Rodde & Kikkan

***Rodde og Kikkan*** er et norsk barneprogram som gikk på NRK Super fra 2013 til 2016. Det er blitt omtalt som NRKs svar på Muppet Show. Håvard Lilleheie spilte Rodde og Linda Mahala Mathiassen spilte Kikkan. Prosjektleder for programmet var Natasha Sayer.

## Referanser


## Eksterne lenker
*
Torstein Haldorsen

**Torstein Haldorsen** (født 9. oktober 1941, død 31. oktober 2013) var en norsk venstreside-aktivist, sentral da ml-bevegelsen vokste fram på slutten av 1960-tallet.

Haldorsen tilhørte venstreoppsisjonen i Sosialistisk Folkeparti, og var blant dem som i 1969 brøt med partiet og dannet Sosialistiske Arbeids- og Studiegrupper. Han ble formann i SASG, og fortsatte som formann da organisasjonen i 1970 omdannet seg til Marxist-Leninistiske Grupper, forløperen til AKP(m-l). Haldorsen hadde vervet fram til august 1971 da Sigurd Allern overtok.

Da AKP(m-l) ble stiftet i 1973 ble Haldorsen valgt inn i partiets sentralkomite, der han satt i mange år. Da han flyttet til Bergen ble han leder for AKP(m-l) i Hordaland, og satt i fylkesledelsen fram til midt på 1980-tallet.

## Referanser
Magne Gjermundshaug

**Magne Gjermundshaug** (født 27. august 1917, død 2010 i Alvdal), norsk kombinertløper som representerte Alvdal IL. Han ble norsk arbeidermester i kombinert i 1940 og tok i 1946 bronsemedalje i NM. Han ble også nummer 4 i Holmenkollens kombinertrenn i 1946.

Magne er bror av kombinertløperne Ottar, Olav og Ola Gjermundshaug. I NM i 1946 var de tre yngste Gjermundshaug-brødrene blant de fem beste, da Ottar vant, Magne tok bronse og Olav ble nummer 5. Disse tre vant Norges Skiforbunds kretspokal for 3-mannslag til odel og eie under NM i 1952, da de tok Nord-Østerdal skikrets' femte lagseier i kombinert. Magne var også på Nord-Østerdals lag som ble beste krets i 1946, 1947 og 1950.

Magne Gjermundshaug spilte også fotball for Alvdal IL og var fra 1946 også aktiv i skyting for Alvdal skytterlag.

## Kilder
* Erling Ranheim (red.): *[http://urn.nb.no/URN:NBN:no-nb_digibok_2012010308056 Norske skiløpere - Skihistorisk oppslagsverk i 5 bind - Østlandet Nord]*. Skiforlaget - Erling Ranheim, Oslo 1955 (s. 104, 117-118, 120 og 389, digitalisert av Nasjonalbiblioteket)
* Thorbjørn Bakken (red.): *[http://urn.nb.no/URN:NBN:no-nb_digibok_2008091000124 På ski i Hedmark i 100 år]*. Trysil-forlaget 1999. ISBN 82-91352-31-3 (s. 49, digitalisert av Nasjonalbiblioteket)
* Hans Lysaker: NM 1938-1952
* Arne Brustad (red.): *[http://urn.nb.no/URN:NBN:no-nb_digibok_2012042508035 Aktive fotballspillere. Bind 1]*. Idrettsforlaget, Oslo 1952. (s. 310-311, digitalisert av Nasjonalbiblioteket)
* Willy Røgeberg: *[http://urn.nb.no/URN:NBN:no-nb_digibok_2012011808027 Norske skyttere i ord og bilder. Østre del]*. Kulturforlaget, Oslo 1953 (s. 298, digitalisert av Nasjonalbiblioteket)
Griffenfeldt Grevskab

**Griffenfeld Grevskab** var Norges annet grevskap opprettet 26. november 1673 da Tønsberg len og amt ble forlenet med Peder Schumacher Griffenfeldt som greve.  Fra 1675 kalt **Tønsberg Grevskab**, og inndratt til fordel for kronen i 1676.

Grevskapet strakte seg fra Drammensfjorden i nord til Sandefjord i syd, og omfattet Sem, Stokke, Andebu, Nøtterøy, Borre, Svarstad, Hof, Botne, Våle, Ramnes og Sande hovedsogner med tilhørende annekser. Opprettelsen gav greven myndighet tilsvarende amtmannen i et amt, herunder retten til å utnevne alle sivile og geistlige embetsmenn (herunder fogder og dommere) som skulle tjenestegjøre innenfor grevskapet, og gav store skatte- og avgiftsinntekter fra lenet.

Grevskapets setegård var Sem hovedgård som med tilliggende krongods i Tønsberg og Brunla len ble overdratt fra kong Christian V som stamgods, utstyrt med alle adelige friheter. Sem omfattet på denne tiden, foruten den opprinnelige Sem kongsgård, også flere omkringliggende avlsgårder, husmannsplasser og mindre eiendommer, som tildels tidligere var lagt inn under Sem, dels nå ble tillagt det fra Tønsbergs prostis jordegods.

Grevskapet bestod bare i tre år, i forbindelse med Den Skånske krig falt Griffenfeld i unåde hos kong Christian V, og grevskapet ble 1676 inndratt til kronen. Dette ble 1678 solgt til stattholder Ulrik Frederik Gyldenløve, som allerede var innehaver av Laurvig Grevskab, og dermed ble herre over hele det senere Vestfold fylke. I 1683 solgt videre til feltmarskalk, baron Gustav Wilhelm von Wedel, og fra 3. juni 1684 ble Grevskabet Jarlsberg opprettet.

## Referanser
Endre Tvinnereim

**Endre Meyer Tvinnereim** (født 1972) er en norsk forsker som spesialiserer seg på klimapolitikk og opinionsstudier innen klima, miljø og energi. Han har tidligere vært politiker i Bergen, og har tidligere arbeidet blant annet som analytiker innen kvotehandel i London. 

## Utdannelse
Tvinnereim fullførte i 2005 doktorgraden på Harvard University, med tittelen "Democracy in Europe's Regions: Party Competition, Government 
Accountability, and Citizen Satisfaction" . Han hadde før den tid studert ved Columbia university og Universitetet i Bergen.  
## Politiker
Foran kommunevalget i 2011 i Bergen var Tvinnereim en av initiativtakerne bak en lokalliste som fikk navnet Byluftlisten. Formålet var å få gjort noe med den ekstremt dårlige luften i Bergen sentrum og de nærliggende områder om vinteren. Initiativtakerne mente at ingen av de eksisterende partier gjorde nok med dette problemet. Tvinnereim kom inn i Bystyret som eneste representant for denne listen.. Høsten 2014 meldte han seg inn i Arbeiderpartiet, og stod på deres liste til lokalvalget i Bergen i 2015. Han fortsatte bystyreperioden ut som bystyrerepresentant for Byluftlisten.. I perioden 2015-2019 satt Tvinnereim som bystyrerepresentant for Arbeiderpartiet i Bergen, og i februar 2020 ble han utnevnt som skolebyråd i Bergen. I februar 2022 annonserte Tvinnerheim at han ville gå av som skolebyråd i Bergen. 

## Forsker
Tvinnereim har stort sett forsket på luftforurensning og klimaendring, samt tilhørende kvotehandel. Han er for tiden ansatt ved Universitetet i Bergen og NORCE Norwegian Research Center. 

## Referanser


## Eksterne lenker
* Profil på Google Scholar: https://scholar.google.com/citations?user=Rn7Z7QYAAAAJ&hl=en
* Nettside: http://tvinner.no/
* Byluftlisten omtaler seg selv 
* Politisk oppslag i BA
Leopold S. Kahn

**Leopold S. Kahn** kjent under artistnavnet **Admiral Dot** (født 1859 i San Francisco i California, død 28. oktober 1918 i White Plains, New York) var en amerikansk sirkusartist. Han var kortvokst og opptrådte blant annet på P.T. Barnums sirkus. Han ble gift med Lottie Swartwood i 1892, også hun kortvokst. De hadde to barn, deriblant datteren Hazel Kahn (1892–1918).

Leopld Kahn døde av influensa 59 år gammel den 28. oktober 1918 i sitt hjem i White Plains.

## Referanser
Oscar K.

**Ole Dalgaard** (født 1950 i Fredericia) er en dansk forfatter, teater- og filmmann og barnebokforfatter, som i senere tid særlig skriver under psevdonymet **Oscar K.**.

Dalgaard har studert teologi, filosofi, litteratur og språk ved Universitetet i Århus. Han debuterte som forfatter i 1970 med diktsamlingen *By, du min elskede*, og arbeidet fra 1974 ved ulike danske teatre, og fra 1981 til 1994 i film og fjernsyn. Siden 1994 har han bodd i Spania og arbeidet som forfatter.

Han samarbeider regelmessig med Dorte Karrebæk om barnebøker, som de hevder at hunden *Oscar K.* har ideene til. Det felles forfatterskap omfatter blant annet *Biblia pauperum nova. Ny bibel for de fattige i ånden* (2012) som ble nominert til Nordisk råds barne- og ungdomslitteraturpris 2013. Paret fikk Børnebibliotekarernes Kulturpris for 2009. Dette er en pris som tildeles for et samlet forfatterskap. Dalgaard skriver også underholdningsbøker for gutter i slukeralderen, i *Mikkel-serien*

På norsk finnes pr 2013 bare *Shakespeares Hamlet* (2011). 

## Referanser

## Eksterne lenker
*
Tormod Ruud

**Tormod Ruud** er navnet til flere personer:

*Tormod Ruud (journalist) (1904–1985), journalist og skiløper, bror av Asbjørn, Birger og Sigmund Ruud
*Tormod Ruud (ordfører) (1923–2003), ordfører i Nord-Odal
Anders Tjore

**Anders Tjore** (født 19. desember 1980) er en norsk sanger, musiker, arrangør og produsent. Han er vokalist, gitarist, bassist (på studioutgivelser) og co-låtskriver/produsent i bandet Montée, vokalist, låtskriver, multiinstrumentalist og produsent i bandet Turns og gitarist/vokalist, låtskriver og co-produsent i bandet The Apricot.

Tjore har medvirket som produsent sammen med Erlend Mokkelbost på utgivelsene «Signs of Fervent Devotion» (2011) og «Grace and Nuance» (2013) med bandet Rumble in Rhodos, utgivelsen «Lasse» (2011) og «Geir» (2011) med duoen Jaa9 & OnklP og på diverse remixer av blant annet Elvira Nikolaisen og Susanne Sundfør. I 2015 er han aktuell som arrangør/produsent og co-låtskriver for bandet Støv. 

## Utgivelser
* «Turn E.P.» Turns     (2003)
* «Isle of Now» Montée (2009)
* «Turns Out» Turns (2011)
* «Rendition of You» Montée (2011)
* "Into The Fray" Montée (2014)
* «A Forestful of Threes» The Apricot (2011)

## Eksterne lenker
*
Michael Keane

**Michael Vincent Keane** (født 1993) er en engelsk-irsk fotballspiller som spiller for Everton FC. 

Han gikk gradene i ungdomsystemet hos Manchester United og debuterte for seniorlaget den 25. oktober 2011 mot Aldershot Town. Hans tvillingbror, Will Keane, er også profesjonell fotballspiller.

Fra november 2012 til sesongavslutningen i 2013 var han sammen med lagkamerat Jesse Lingard utlånt til Leicester City FC på nest øverste nivå. Etter perioden hos Leicester City var han utlånt til Derby County FC (2013–2014) og Blackburn Rovers FC (våren 2014).

Høsten 2014 ble Keane lånt ut til Burnley FC, en overgang som ble gjort permanent i januar 2015, da han skrev under på en kontrakt med varighet på tre og et halvt år.

### Landslaget
22. mars 2017 fikk han sin første landskamp for  mot .

## Referanser


## Eksterne lenker
*
Minna Lindeberg

**Minna Lindeberg** (født 1968 ) er en finsk forfatter, bosatt i Sjundeå med mann og seks barn. Hun har skrevet en rekke billedbøker. Hennes bok *Allan og Uno*, som Linda Bondestam illustrerte, var nominert til Nordisk råds barne- og ungdomslitteraturpris 2013. 

## Bibliografi
* Allan och Udo 2011
* Lo. Fridlyst. 2009
* I en grop i Kalahari 2007
* Pappa född Lejon 2006
* Panterns språng 1991

## Referanser


## Eksterne lenker
* Anmeldelse av Allan og Uno på barnebokkritikk.no
Turns

**Turns** er et norsk band som spiller progressiv popmusikk med elementer fra jazz, soul og rock. Bandet består av vokalist/gitarist/multiinstrumentalist, låtskriver og produsent/arrangør Anders Tjore, vokalist/gitarist/låtskriver Magnus Hængsle, saksofonist/keyboardist Harald Fagerheim Bugge, trompetist/keyboardist Are Reichelt Føreland, bassist Christian Engfelt og trommeslager Karim Sayed. Bandet har også i en periode inkludert pianist Erlend Slettevoll, saksofonist Kjetil Møster, saksofonist/bassklarinettist Lars Horntvet og trombonist Erik Johannessen, samt gitarist Marcus Forsgren.

De første årene inkluderte bandet bassist Kjetil Borge, trommeslager Joakim Thorkildsen og keyboardist Tore Waskaas, før Waskaas ble byttet ut med Magnus Hængsle i 2003. Bandet mottok gode kritikker for albumet *Out* i 2011, Dagbladets anmelder Eirik Kydland ga den en femmer på terningen.

## Diskografi
*Turn E.P (2003)
*Turns Out (2011)

## Referanser
Jean-Vincent Scheil

**Jean-Vincent Scheil** (født 10. juni 1858 i Königsmachern i Lorraine, død 21. september 1940 i Paris) var en fransk orientalist og romersk-katolsk prest tilhørende dominikanerordenen. 

## Biografi
Han ble tidlig engasjert i forasiatisk arkeologi og medlem av det franske arkeologiske institutt i Kairo. Sammen med Jacques de Morgan ledet han de franske utgravninger i Susa i 1897 og følgende år. Blant de mange viktige funn gjort her, var det viktigste Hammurabis lovsamling, som Scheil fikk utgitt sammen med andre nyfunne kileskrifttekster i den av Morgan redigerte beretning om ekspedisjonen *La Délégation en Perse*. 

Senere utgav han de assyriske lovtekster, *Recueil de lois assyriennes* (Paris 1921). Scheil var professor i assyriologi ved École des Hautes Études i Paris.

## Verker i utvalg
* *Inscription assyrienne archaïque de Šamši-Ramman IV, roi d’Assyrie (824-811 av. J.-C.)*, Paris 1889
* med Arthur Amiaud: *Les Inscriptions de Salmanazar II, roi d’Assyrie (860-824 av. J.-C.)*, Paris 1890
* *Recueil de signes archaïques de l’écriture cunéiforme*, Paris 1898
* med Charles Fossey: *Grammaire assyrienne*, Paris 1901
* *Code des lois de Hammourabi, roi de Babylone, vers l'an 2000 av. J.-C.*, In: "Mémoires de la Délégation en Perse" 4, Paris 1902, S. 111–162
* *Une saison de fouilles a Sippar*, Kairo 1902
* *La loi de Hammourabi (vers 2000 av. J.-C.)*, Paris 1904 Volltext (PDF; 739&nbsp;kB)
* *Annales de Tukulti Ninip II*, Paris 1909
* *[[Esagil]], ou le Temple de Bêl-Marduk à Babylone*, Paris 1913
* *Le prisme d'Assaraddon*, Paris 1914
* *Recueil de lois assyriennes*, Paris 1921

## Referanser


## Litteratur
* Thierry Tauran, Laurent Dap: *Le Père Jean-Vincent Scheil, le Champollion lorrain*, éditions Mettis, 2010

## Eksterne lenker
* Bio i Encyclopaedia Iranica
* Biografi - Jean-Vincent Scheil
*
Tormod Ruud (journalist)

**Tormod Langebro Ruud** (født 30. november 1904 på Kongsberg, død 6. juni 1985) var en norsk journalist og skiløper. Han var eldre bror av skihopperne Asbjørn, Birger og Sigmund Ruud.

Ruud var utdannet forstmann, men kom til å jobbe som journalist. Han begynte i *[[Kongsberg Tidende]]* og *[[Laagendalsposten]]*, og jobbet fra 1927 i *[[Fremtiden]]*s Kongsberg-kontor. Fra 1938 var han sportsredaktør i *Fremtiden*, før han i 1941 gikk over til *[[Buskeruds Blad]]*. Etter at *Buskeruds Blad *ble slått sammen med *[[Drammens Tidende]]* (DT) i 1961, fortsatte han som journalist i DT til han gikk av med pensjon i 1974.

Som skiløper hadde Tormod Ruud færre toppresultater enn sine yngre brødre. Under arbeiderolympiaden i Johannisbad i 1937 vant han utfor og ble nummer 4 i slalåm, og vant også kombinasjonen utfor/slalåm. Han var leder for Arbeidernes Idrettsforbunds alpinutvalg, som ble opprettet i 1939. Etter frigjøringen i 1945 var han medlem i Norges Skiforbunds slalåmutvalg. Som aktiv representerte han Kongsberg IF og IL Bergkameratene.

Ruud var leder for Kongsberg Arbeiderparti i 1935–36 og satt i Kongsberg bystyre. Han satt i styret for Larvik-Frederikshavnferjen fra selskapets stiftelse i 1936 og var i mange år en av selskapets frontfigurer. Som motstandsmann satt han fengslet på Grini i 13 måneder fra 1943 til 1944.

## Referanser


## Kilder
* Erling Ranheim (red.): *[http://urn.nb.no/URN:NBN:no-nb_digibok_2012010308056 Norske skiløpere - Skihistorisk oppslagsverk i 5 bind - Østlandet Nord]*. Skiforlaget - Erling Ranheim, Oslo 1955 (s. 78, 114 og 898, digitalisert av Nasjonalbiblioteket)
* Aftenposten: Tormod Ruud (nekrolog, s. 15, 13. juni 1985, arkivert hos Retriever Norge)
* NTB: Journalist Tormod Ruud, Drammen, er død, 80 år gammel (10. juni 1985, arkivert hos Retriever Norge)
* Norsk Presseforbund: *[http://urn.nb.no/URN:NBN:no-nb_digibok_2012041008053 Pressefolk - Biografiske opplysninger om Norsk Presseforbunds medlemmer]*. 3. utgave. Norsk Presseforbund, Oslo 1950 (s. 100, digitalisert av Nasjonalbiblioteket)
Tormod Ruud (ordfører)

**Tormod Ruud** (født 12. juli 1923 i Nord-Odal, død 3. september 2003) var ordfører i Nord-Odal kommune i Hedmark i årene 1956–59. Han representerte Arbeiderpartiet, og satt også i kommunestyret 1976–83. Ruud var lensmannsbetjent i Nord-Odal fra 1944 til 1967 og deretter lensmann samme sted.

## Referanser


## Kilder
* Norges Lensmannslag: *[http://urn.nb.no/URN:NBN:no-nb_digibok_2012070908078 Norges lensmenn 1980]*. Norges Lensmannslag, Oslo 1980. ISBN 82-990647-0-8 (s. 50-51, digitalisert av Nasjonalbiblioteket)
Áslaug Jónsdóttir

**Áslaug Jónsdóttir** (født 31. mars 1963 i Borgarfjarðarsýsla) er en islandsk barnebokforfatter, dramatiker og illustratør, best kjent for bøkene om *Litla skrímslið og stóra skrímslið* («Lillemonsteret og storemonsteret»), som hun skriver sammen med dansk-færøyske Rakel Helmsdal og svenske Kalle Güettler, og selv illustrerer. Den første utkom i 2004 og den syvende av monsterbøkene ble nominert til den første Nordisk råds barne- og ungdomslitteraturpris i 2013.

Hun er utdannet fra  1984–85 og den danske Skolen for Brugskunst - Danmarks designskole 1985–89. Siden har hun arbeidet som fri kunstner, kunstlærer og skribent. Hun debuterte som forfatter i 1990 med bildeboka *Gullfjöðrin*. 

Hun har fått oppført tre skuespill på det islandske nasjonalteatret Þjóðleikhúsið. Først *Gott kvöld* i 2007, 
basert på hennes egen bildebok, deretter *Sindri silfurfiskur* i 2009 og *Litla skrímslið og stóra skrímslið í leikhúsinu* i 2011. Den siste er basert på tre av monsterbøkene.

Hun har vært nominert til en rekke internasjonale priser, har vunnet den islandske illustratørprisen Dimmalimm to ganger, i 2004 og 2005, vunnet Reykjaviks barnebokpris to ganger, i 2006 og 2007, og vant Vestnordisk råds barne- og ungdomslitteraturpris i 2002 sammen med Andri Snær Magnason for *Sagan af bláa hnettinum*.

På norsk finnes fem av monsterbøkene, utgitt av Skald forlag; i tillegg har hun illustrert Andri Snær Magnasons *Sagan af bláa hnettinum* som kom på norsk i 2012 som *Det var en gang en blå planet*.

## Referanser

## Eksterne lenker
*
Arthur Auve

**Arthur Hilmar Auve** (født 28. oktober 1906 i Oslo, død 21. desember 1975) var en norsk bryter. Han var blant de fremste bryterne innen Arbeidernes Idrettsforbund på 1920- og 1930-tallet. Auve begynte karrieren i Ørnulf, men representerte fra 1926 AIF-klubben Fagen 26, bortsett fra perioden 1933–1934 da han brøt for Vålerengen AIL. 

Auve brøt i klassen mellomvekt A (weltervekt) og tok sølv under spartakiaden i 1928 og i arbeidernes verdensmesterskap i 1930. I 1934 ble han nordisk mester. Han ble norsk AIF-mester 10 ganger: hvert år fra 1928 til 1936 og i 1938. Han ble i 1963 tildelt Norges Bryteforbunds fortjenestemedalje.

## Referanser




## Kilder
*
Linda Bondestam

**Linda Bondestam** (født 1. desember 1977 i Helsingfors) er en finsk illustratør. 

Etter utdannelse ved Kingston University i London har hun deltatt ved en rekke utstillinger blant annet i London, Venezia, Tetuan (Marokko), Helsingfors og Kemi. Hun har illustrert en rekke billedbøker, og mange av dem er oversatt til andre språk.

## Priser og nominasjoner
Hennes barnebok *Allan og Udo*, som hun laget sammen med Minna Lindeberg, ble nominert til Nordisk råds barne- og ungdomslitteraturpris for 2013. Hun ble tildelt Nordisk råds barne- og ungdomslitteraturpris for 2017 sammen med forfatteren Ulf Stark for *Djur som ingen sett utom vi*.

I 2003 ble hun nominert til Finlandiaprisen Finlandia Junior. I 2010 ble hun nominert til ALMA-prisen.

### Priser (utvalg)

*Nordisk råds barne- og ungdomslitteraturpris (2017)
* Svenska litteratursällskapets pris 2003 og 2008
* Komiteen för Finlands bokkonsts pris for årets vakreste bok 2003 og 2007
* IBBY Honour list 2006

## Bibliografi
* *Djur som ingen sett utom vi* (tekst Ulf Stark), 2016
* *Bröderna Pixon & TV:ns hemtrevliga sken* (tekst, Malin Kivelä) 2013
* *Businnan blir kär* (tekst av Annika Sandelin) 2011
* *Allan och Udo* (tekst av Minna Lindeberg) 2011
* *Diktatorn* (tekst av Ulf Stark) 2010
* *Gnatto Pakpak* (tekst av Stella Parland) 2010
* *Lo. Fridlyst.* (tekst av Minna Lindeberg) 2009
* *Businnan* (tekst av Annika Sandelin) 2009
* *Vem är rädd för …* Berättelser om vargen (antologi) 2008
* *Min bror Lev* (tekst av Mikaela Sundström) 2007
* *I en grop i Kalahari* (tekst av Minna Lindeberg) 2007
* *Milja och grannarna* (tekst av Annika Sandelin) 2006
* *Delirium - Romanen om en hund* (tekst av Stella Parland) 2004
* *Den förträfflige herr Glad* (tekst av Malin Kivelä) 2004
* *Linnea och änglarna* (tekst av Mikaela Sundström) 2003
* *Katastrofer och strofer om slummer och stoj* (tekst av Stella Parland) 2003

## Referanser


## Eksterne lenker
* Ulla Rhedin: ''Finlandssvensk bilderboksnominering till nordiskt pris'' hos barnebokkritikk.no
Utdanningsøkonomi

**Utdanningsøkonomi** er en gren innen samfunnsøkonomi omhandler økonomiske problemstillinger knyttet til utdanning. Forskningsfeltet analyserer betydningen av økonomiske og sosiale faktorer bak og konsekvenser for utdanning og utdanningsresultater. Eksempler på temaer innenfor feltet er effekter av ressursbruk i skolen på elevresultater, intergenerasjonelle effekter av utdanning, sammenhengen mellom utdanning og økonomisk vekst og effekten av utdanning på lønn.

## Litteratur
*

## Eksterne lenker
* Economics of Education Review
* Education Economics
Fagforeningenes Idrettsforening av 1926

**Fagforeningenes Idrettsforening av 1926**, populært kalt **Fagen 26**, var et norsk idrettslag. Fagen 26 var før krigen medlem av Arbeidernes Idrettsforbund og var i en årrekke blant Norges ledende bokse- og bryteklubber.

## Historie
Klubben ble stiftet av Thorvald Olsen som en reaksjon på at Fagforeningenes Idrettsforening (i dag Sportsklubben av 1909) meldte seg ut av Arbeidernes Idrettsforbund. Fagforeningenes Idrettsforening hadde i 1924 vært sentrale i stiftelsen av arbeideridrettsforbundet, men meldte seg to år senere inn igjen i det borgerlige Landsforbundet for Idrett. Dette førte til splittelse i klubben, og Fagforeningenes Idrettsforening av 1926 ble grunnlagt, med AIF-medlemskap som forutsetning.

Fagen 26 var blant de dominerende idrettslagene i AIF og hadde flere dyktige administratorer som medlemmer, deriblant Rolf Hofmo. Etter andre verdenskrig spilte ikke klubben en like framtredende rolle, men fikk fram flere norgesmestere i boksing og bryting. Klubben gikk i oppløsning på 1990-tallet.

## Meritter
Bokserne i Fagen 26 tok totalt 22 AIF-mesterskap. Klubben hadde fem mann med på bokselaget som i 1934 oppnådde uavgjort 4-4 i landskamp mot Sovjetunionen. Kaare Gundersen vant arbeiderolympiaden i 1937 og arbeider-VM i 1934. Etter krigen tok klubben tre norgesmesterskap, blant dem Kaare Gundersen som mottok kongepokalen i 1948.

Klubbens brytere tok 21 AIF-mesterskap, mellomvekteren Arthur Auve sto alene for ti titler. Etter krigen samlet klubben sju norgesmesterskap (inntil 1979) i gresk-romersk stil og fem i fristil. Frank Solberg vant kongepokalen i 1967.

## Kjente medlemmer
*Arthur Auve
*Kaare Gundersen
*Rolf Hofmo
*Roy Nielsen
*Thorvald Olsen

## Referanser
Kalle Güettler

**Kalle Güettler** (født 1949) er en svensk lærer og forfatter av barne- og ungdomsbøker, bosatt i Häverö. 

Han debuterte som skjønnlitterær forfatter i 1990 med ungdomsboka *Drömmen*, og hadde tidligere skrevet debattboka *På väg mot arbetets pedagogik* (1979). 

Han er best kjent for bildebøkene om *Storemonsteret og lillemonsteret*, som han skriver sammen med dansk-færøyske Rakel Helmsdal og islandske Áslaug Jónsdóttir. Den første utkom i 2004 og den syvende av monsterbøkene ble nominert til den første Nordisk råds barne- og ungdomslitteraturpris i 2013.

## Referanser


## Eksterne lenker
*
Engel Jensen

**Engel Jensen** (muligens født ca. 1550–60, død ca. 1635 i Grimstad) var en norsk sagbrukseier og rådmann, borgermester og lagmann i Skien. Han var gift i første ekteskap med enken etter sagbrukseier Søren Nielssen i Skien og i andre ekteskap med Karen Jørgensdatter von Ansbach, datter av Jørgen von Ansbach. I dette ekteskapet var han far til kjøpmann Lazarus Engelssen i Skien (f. ca. 1591) og Maren Engelsdatter, gift med godseier og skipshandler Henrik Jacobsen Friis (d. 1665).

Engel bosatte seg på Skaregrøms jord i Grimstad ca. 1615 etter at han ble avsatt på grunn av vilkårlig embedsførsel. Han eide fem huder i Skaregrøm og hadde også gods i Molland.

## Litteratur
*S.H. Finne-Grønn, «Jørgen v. Ansbach, Engel Jensen og slegten Klouman», *[[Norsk Personalhistorisk Tidsskrift]]* vol. 1 (1910) s. 357.
* Øystein Rian: *[http://urn.nb.no/URN:NBN:no-nb_digibok_2010041603024 Bratsberg på 1600-tallet: stat og samfunn i symbiose og konflikt]* ISBN 82-00-22519-4 , side 76, 105-106 og 109-110
* Anders Bjønnes m.fl. (redaktører): *Segltegninger fra hyllingene i Norge 1591 og 1610*, utgitt av Norsk Slektshistorisk Forening, Oslo 2010, side 100 med tegning av hans segl fra 24. mai 1591.
Hoggormedderkopp

**Hoggormedderkopp** (*Segestria senoculata*) er den eneste norske arten i sin slekt. Slektsnavnet *Segestria* betyr tildekket eller innpakket, siden den finnes gjerne inne i
flere fine slør av edderkoppsilke i røret sitt, eller helt innpakket om vinteren. Artsnavnet *senoculata* betyr «uten øyne» siden den har bare seks øyne, ikke åtte som er vanlig for edderkopper.

## Utseende
Middelsstor, slank, sylindrisk edderkopp. Et godt kjennetegn er at tre par bein holdes rettet forover og ett bakover – hos nesten alle andre edderkopper peker to forover og to bakover. De har seks øyne ordnet i en halvsirkel, chelicerene er ganske lange og rettet litt forover. Hannenes sekundære kjønnsorganer (pedipalper) er formet som en enkel sprøyte.
Den kjennes lett på at den har «hoggorm-mønster» på den ellers gråhvite bakkroppen. Rett etter hudskifte er bakkroppen hvit, men så kommer mønsteret langsomt fram.

## Levevis
Hoggormedderkoppen *Segestria senoculata*, som finnes i Norge, lager rørformede nett under steiner, i barksprekker eller lignende. Fra åpningen går det ut snubletråder, edderkoppen sitter i åpningen og venter, når et bytte kommer nær snubletrådene raser den ut og griper det. Denne edderkoppen er svært aggressiv og vil bite etter det som blir strakt ut mot den, men bittet er ganske harmløst for mennesker. De andre artene lever også i silkerør, den avlange kroppsformen med tre par foroverrettede bein er en tilpasning til dette. Den finnes hele året rundt, noe som er litt uvanlig - mange edderkopper har sesongvariasjoner ved at de voksne for eksempel bare forekommer på høsten.

## Utbredelse
Familien er spredt over det meste av kloden, men denne arten finnes bare i Europa og Asia, og Afrika nord for Sahara.
I Norge er den registrert nord til Bodø.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Haplogynae
******* Overfamilie Dysderoidea
******** Familien Segestriidae Simon, 1893
********* Slekten *[[Segestria]]* Latreille, 1804 – 20 arter, den palearktiske sone og New Zealand. I Europa:
********** **Hoggormedderkopp** *Segestria senoculata* (Linnaeus, 1758) (den palearktiske sone, finnes i Norge)

## Referanser




## Litteratur
* Roberts, M.J. (1995) *Spiders of Britain & Northern Europe.* Harper Collins. ISBN 0-00-219981-5

## Eksterne lenker
*
Egil Øyjord

**Egil Øyjord** (født 31. august 1928 i Rana, død 10. februar 2021) var en norsk professor ved Norges landbrukshøgskole som i 1964 grunnla International Association on Mechanization of Field Experiments (IAMFE), hvor han var president i 36 år. Hovedmålet til organisasjonen er å informere agronomer og planteforedlere om nye maskiner, utstyr og instrumenter for å øke kapasiteten og nøyaktigheten i forsøksarbeidet.

Øyjord arbeidet med konstruksjon av maskiner og utstyr for jord- og plantekulturforsøk. Oppfinnelsen av utskiftbare fordelerhoder som han gjorde i 1965, gjorde Øyjords forsøkssåmaskiner til en verdensartikkel med eksport til 57 land over hele verden. I 2003 fikk han Kongens fortjenstmedalje i gull for arbeidet med utvikling og produksjon av verdens første porsjonsåmaskiner for såing av flere rader.

## Referanser




## Eksterne lenker
* Egil Øyjords Hjemmeside